cyanic-selkie/wikianc huggingface dataset:
Spookskrywer
Oorsig
Daar word om verskeie redes van spookskrywers gebruik gemaak. In baie gevalle het beroemdes of openbare figure nie die tyd, dissipline of skryfvaardighede om 'n outobiografie of "hoe-om"-boek van etlike honderde bladsye na te vors of te skryf nie. Selfs as 'n bekende of openbare figuur die skryfvaardighede het om 'n kort artikel te skryf, weet hulle dalk nie hoe om 'n boek van honderde bladsye te struktureer en te versorg sodat dit boeiend en maklik lees nie. In ander gevalle word spookskrywers deur uitgewers gebruik om die aantal boeke te vermeerder wat jaarliks onder die naam van bekende, hoogs bemarkbare outeurs gepubliseer kan word, of om 'n aktuele boek uit te gee wat by 'n onlangse of naderende nuuswaardige gebeurtenis aansluit.
Niefiksie
Spookskrywers word dikwels deur bekendes en openbare figure gebruik wat hulle outobiografieë of memoires wil publiseer. In sommige gevalle word 'n spookskrywer slegs gevra om 'n ruwe weergawe van 'n outobiografie of 'n "Hoe-om"-boek te taalversorg en af te rond. Die erkende outeur dui ook aan watter tipe styl, toon of "stem" hy verlang.
In sommige gevalle soos by party "hoe-om" boeke, dieetboeke of resepteboeke, sal die boek in sy geheel deur 'n spookskrywer geskryf word, en die beroemde (bv. 'n bekende musikant of sportster) sal as outeur erken word. Uitgewersmaatskappye gebruik hierdie strategie om die bemarkbaarheid van 'n boek te verhoog deur dit met 'n beroemde of bekende persoon te assosieer. In verskeie lande word spookskrywers deur politici ingespan om in aanloop tot 'n verkiesing vir hulle 'n outobiografie te skryf ten einde sigbaarheid en blootstelling te verkry. Twee van John F. Kennedy se boeke word amper volledig aan spookskrywers toegeskryf. Donald Trump se bekende outobiografie is deur 'n spookskrywer geskryf.
Axinella vaceleti
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1984 deur Pansini.
Killarney
Killarney is danksy sy ligging aan die gewilde Ring of Kerry-toeristeroete en sy ryk erfenis aan historiese geboue, waaronder die Sint Maria-katedraal (St Mary's Cathedral), die herehuis Muckross House en die bouvalle van die Muckross-abdy en die klooster op Innisfallen-eiland, asook die natuurwonders in sy omgewing, waaronder die drie "Mere van Killarney", die bergreeks MacGillycuddy's Reeks, die bergpieke Purple Mountain en Mangerton Mountain, die bergpas Gap of Dunloe en die Torc-waterval, reeds sedert die middel van die 18de eeu 'n gewilde toeristebbestemming.
Chloroform
Geskiedenis
Chloroform is in 1831 deur drie navorsers onafhanklik van mekaar ontdek: Die eerste aanwending was in die analgesie. Die Fransman Marie Jean Pierre Flourens het in 1847 hierdie aanwending op diere gemeld, maar die Skot James Young Simpson (1811–1870) het dit reeds in 1846 op mense geprobeer. In 1853 het selfs koningin Victoria by die geboorte van een van haar kinders chloroform gebruik en dit het hierdie aanwending populêr gemaak. Later het die kritiek gekom. Chloroform kan 'n onreëlmatige hartslag, lewerskade en nierskade veroorsaak en dit word teenswoordig  altans in hierdie aanwending nie meer gebruik nie. Vandag word chloroform veral as oplosmiddel gebruik.
Valindaba
Geskiedenis
Die aanleg is in 1979, byna twee jaar na 'n ongeluk gesluit, maar begin weer in 1979 met produksie. Sedertdien het dit al die brandstof vir die SAFARI-1 reaktor gelewer.
Produksie word op 1 Februarie 1991 permanent gestaak en die aanleg word in dieselfde jaar om politieke redes afgetakel.
Jean-Luc Godard
Aan vaderskant is hy die neef van Pedro Pablo Kuczynski, voormalige president van Peru. Hy was twee keer getroud, met die aktrises Anna Karina en Anne Wiazemsky, wat albei rolle in verskeie van sy films vertolk het. Sy samewerking met Karina - wat onder meer bekroonde films insluit soos Vivre sa vie (1962), Bande à part (1964) en Pierrot le Fou (1965) - is "waarskynlik die invloedrykste spel in die geskiedenis van die rolprentteater" deur 'n filmtydskrif genoem.
SV Blouwit Bornreihe
Die klub is in 1932 deur 'n groep jong mans in die restaurant Badbergen in Bornreihe gestig met die huidige naam. Tydens die Tweede Wêreldoorlog is die klub tot stilstand gedwing as gevolg van te veel spelers wat vir militêre diens opgeroep is en die klub is eers weer in 1948 herstig. Die klub het die grootste deel van sy bestaan in die laer ligas deurgebring.
Historiese Bretagne
Historiese Bretagne is 'n geografiese gebied en kulturele streek in die noord-weste van Frankryk. Dit bevat vyf départements: Côtes-d'Armor, Finistère, Morbihan, Ille-et-Vilaine en Loire-Atlantique. Die moderne administratiewe streek Bretagne bevat slegs 80% van die historiese Bretagne.
Pous Clemens IV
Biografie
Pous Clemens IV is gebore as Gui Faucoi (later le Gros (die dikke)) op 23 November ongeveer in 1195 in Saint-Gilles-du-Gard,naby Nîmes in Frankryk. Hy is die seun van Louis Faucoi en Marie Laure Salvanhiac. Op 16 Januarie 1239 trou hy met Margueritte, dogter van Jacques en Cécile du Sault. Hy het twee dogters, Mabile, wat 'n non geword het in 1267 en oorlede is in 1307 en Cécile wat op 2 Februarie 1274 trou met haar neef Pierre Ruffi. Gui was 'n wewenaar, 'n soldaat en regsgeleerde voordat hy tot die kerk toegetree het. Hy was ook die sekretaris van koning Lodewyk IX van Frankryk wat gesorg het dat hy later kardinaal geword het. Na die dood van sy vrou het hy priester geword en vinnig opgang gemaak in die kerk. In 1256 word hy biskop van Le Puy, in 1259 aartsbiskop van Narbonne en in Desember 1261 word hy as kardinaal van Sabina aangestel deur Pous Urbanus IV.Die kardinale het op die konklaaf in Perigua vir vier maande argumenteer of hulle Karel van Anjou, die broer van Lodewyk IX van Frankryk sou vra om die oorlog teen die Hohenstaufen voort te sit, voordat hulle op 5 Februarie 1265 Pous Clemens IV gekies het om Pous Urbanus IV op te volg. Hy word gekroon op 22 Februarie 1265, regeer tot sy dood op 29 November 1268 en word opgevolg deur Pous Gregorius X. Die naam ‘Clemens’ beteken 'sagmoedige'.
Hebreeuse Wikipedia
As dit tegnies moontlik is word daar soms van 'n bot gebruik gemaak om besluite oor spelling vas te stel.
Ewald Auguste Esselen
Krygsgevangene
Hy word in 1900 krygsgevange geneem, maar tog toegelaat om op parool na Europa te gaan. Hy keer in 1902 terug na Suid-Afrika en begin weer as advokaat praktiseer.
Hermannsburg
Geskiedenis
Die dorpie het ontstaan in 1854 toe pastoor Louis Harms 'n sendingstasie hier begin het op die plaas Perseverance. Die sendingstasie is vernoem na Hermannsburg in Duitsland, internasionale hoofkantoor van die sendinggenootskap. Die sendingstasie het 'n skool ingesluit, gestig in 1856, waar onder ander Louis Botha onderrig ontvang het. Dit bestaan vandag nog as die tweetalige (Duits en Engels), privaat Deutsche Schule Hermannsburg.
Pier Paolo Pasolini
Hy bly 'n kontroversiële persoonlikheid in Italië vanweë sy stomp styl en die fokus van sommige van sy werke op seksuele taboe-aangeleenthede. Hy was 'n gevestigde hooffiguur in Europese letterkunde en filmkuns. Sy moord het heftige openbare proteste in Italië uitgelok, terwyl steeds debatte gevoer word oor die omstandighede daarvan. Pasolini is dood op die strand van Ostia naby Rome aangetref. 'n Nadoodse ondersoek het gewys dat hy deur sy eie motor doodgery is. Die motor het blykbaar verskeie kere bo-oor hom gerol.
Rooihoedamaniet
Die rooihoedamaniet of vlieëgifswam (Amanita muscaria (L.: Fr.) Lamark) is 'n swam wat algemeen in Suid-Afrika voorkom. Die spesies is endemies in Noord-Amerika, Europa en Asië, maar is dalk saam met die dennebome in Suid-Afrika, Australië en Nieu-Seeland ingevoer.
Charlie Heaton
Charlie Heaton (gebore 6 Februarie 1994) is 'n Engelse akteur. Hy is bekend vir sy rolle in die rolprente Shut In (2016), Marrowbone (2017), en The New Mutants (2019), en in die televisiereeks Stranger Things (2016).
Sardies
Daar bestaan geen eenvormige spelling. In die afgelope paar jaar word heelwat bespreking oor 'n standaard gevoer.
Taalkunde
Besonder opvallend aan Sardies is die bepaalde lidwoord: anders as ander Romaanse tale gebruik mens nie die Latynse demonstratiewevoornaamwoorde ILLU(M), LLA(M) (byvoorbeeld Italiaans il/lo, la, Frans le, la, Spaans el, la), maar IPSU(M)/ IPSA(M) (Sardies su en sa). Die meervoud in Sardies word gevormd met -s (soos in die Wes-Romaanse tale): sa domo > sas domos, su cane > sos canes.
Friulaans
Friulaans is 'n Latynse dialek en 'n Retoromaanse variëteit. Die taal word ook Oos-Ladinies genoem aangesien dit dieselfde wortels as Ladinies het. Dit het egter deur die eeue op ander maniere ontwikkel onder die invloed van naburige kulture (Duits, Italiaans, Venesies, Sloweens. Die invloed van Duits is baie minder as op die tale wat in Switserland gepraat word. Die taal word lewend gehou deur die ongeveer 750 000 inwoners van die streek, deur 'n aktiewe filologiese genootskap en deur die honderdduisende Friulane wat oor die hele wêreld, met swaartepunt in die Verenigde State, Argentinië en Venezuela, geïmmigreer het. Oënskynlik is daar ook sprekers in Suid-Afrika (Friulaans: Sudafriche).
Paravicini di Capelli
W.B.E. Paravicini di Capelli (*22 Februarie 1778 – †21 April 1848) was ’n hooggeplaaste militêre offisier van die Hollandse regering, wat in die tydperk van die Hollandse bewind aan die Kaap (1803–1806) diens gedoen het as aide-de-camp van goewerneur Janssens. Saam met die goewerneur onderneem hy reise na die binneland van Suid-Afrika en St. Helena, waaroor hy belangrike reisverslae skryf. Hierdie verslae dokumenteer die toestande, mense en gewoontes van die tyd, geskryf in die taal van die tyd.
Lewe en werk
By sy terugkeer na sy vaderland sit hy sy militêre loopbaan voort in die Koninkryk van Holland en in diens van Imperiale Frankryk. Hy neem deel aan die veldtog in die Sweedse Pomeranse en Pruise in 1806, dien in die kusverdediging van Holland en neem in 1809 deel aan die weerstand teen die Britse inval in Zeeland. Terwyl hy in 1810 in Amsterdam diens doen, word ’n enigste seun (Johan Jacob Eduard Paravicini di Capelli) op 24 Junie vir hom en sy vrou gebore. Sy seun dien later as majoor in die artillerie in Den Haag. Steeds as kaptein is hy in bevel van ’n kompanie van die Negende Franse Artillerie regiment en hy dien in die Franse kamp te Bologna in 1811. Holland is in hierdie tyd geïnkorporeer in die Franse Ryk van Napoleon. In 1812 word hy bevorder tot luitenant-kolonel in die Weermag en hy neem deel aan Napoleon se Russiese inval van 1812, waar hy betrokke is in die veldslae van Wilna, Smolensk, Krasnoi en Beresina. Met die terugval vanaf Moskou doen hy vriesbrand aan beide voete op en word na die veldslag van Krasnoi vir ’n ruk deur die Russe gevange gehou. In 1813 neem hy deel aan die veldtog in Boheme en Sakse, waar hy in bevel is van ’n artillerie divisie. Saam met die garnisoen van Dresden word hy deur die Oostenrykers gevange geneem en na Hongarye geneem. Dit is eers na hy ’n petisie stuur aan die nuwe Koning van Holland, die Prins van Oranje, dat hy toegelaat word om tot aktiewe diens in die Nederlandse weermag terug te keer. As luitenant-kolonel in beheer van ’n artillerie-bataljon word hy teen hierdie tyd beskou as ’n artillerie deskundige en hy skryf en publiseer sy eerste artillerie-handboek in 1814, wat in 1831 herdruk word. In 1816 word hy aangestel as direkteur van die ordonnans tydskrifte te Antwerpen, waar hy nuwe tipes veldartillerie ontwerp. Hy word verplaas na Delft en tot 1824 inisieer hy verskeie belangrike hervormings met betrekking tot toerusting en organisering van artillerie. Hy is in bevel van verskeie militêre eenhede en word in 1834 bevorder tot generaal-majoor en hoof van artillerie, waarna hy aan die begin van 1841 aftree. Die laaste jare van sy lewe bly hy op Kralingen naby Rotterdam. Hier is hy op 21 April 1848 oorlede.
Portugees
Gebiede waar Portugees gepraat word
Met minderheidstatus
Isaac Hempstead Wright
Isaac Hempstead Wright (gebore 9 April 1999) is 'n Engelse akteur. Hy is bekend vir sy rolle in die rolprente The Awakening (2011), Closed Circuit (2013), en The Boxtrolls (2014), en in die televisiereeks Game of Thrones (2011).
Ferdinand Deist
Lewe en werk
Gedurende sy studiejare word die Merensky-prys vir Grieks III aan hom toegeken, terwyl hy ook twee kere ’n merietebeurs (onder andere die Alex Humboldt-beurs) asook twee navorsingstoekennings van die Universiteit van Stellenbosch en ’n beurs van die Raad vir Geesteswetenskaplike Navorsing ontvang. In 1971 verwerf hy die Alexander von Humboldt Stipendium en vertrek in dieselfde jaar na die Philippe Universiteit in Marburg in Duitsland om onder leiding van professor Otto Kaiser navorsing te doen oor styl as ’n middel vir outeursbepaling van Ou-Testamentiese geskrifte. By sy terugkeer hervat hy sy pos as lektor aan die Universiteit van Port Elizabeth en voltooi hy die Lisensiaat in die Teologie aan die Universiteit van Stellenbosch met onderskeiding. Hy word in 1972 gelegitimeer as proponent van die Nederduitse Gereformeerde Kerk, maar doen slegs afloswerk by gemeentes soos Sutherland, Port Elizabeth-Sonheuwels en Walmer. Hy is op 30 November 1968 getroud met Henriëtte Mouton en hulle het drie kinders, twee seuns, Henk en Jaco, en ’n dogter, Karen. Hy het sy vrou ontmoet toe hulle saam leerlinge was aan die Hoërskool Citrusdal.
Skryfwerk
Hy skryf verskeie teologiese vakkundige boeke. “Die noodlottige band: Kerk en Staat in Oud-Israel” behandel die intog van die Israeliete in Kanaän (Palestina) toe daar nog nie ’n koning was nie en daarna die instelling van die koning en die verhouding tussen staat en godsdiens. Hierdie vroeë werk besorg aan hom ’n ringsklag by die Sinode! In 1980 word “Tussen angs en sekerheid: gedagtes oor gebed” bekroon met die eerste Andrew Murray-prys vir godsdienstige literatuur. “Oorstaptyd” behandel die benadering tot probleme. “Laat my volk trek” ondersoek die uittogverhaal van die Israeliete uit Egipte, om daardeur in gesprek te tree met die Bevrydingsteologie. In 1988 verower hy die Acacia-prys vir tersiêre en algemene publikasies met “Kom ons doen Bybelstudie”, ’n boek wat hy saam met Jasper Burden geskryf het en wat in dieselfde jaar ook met ’n Andrew Murray-prys bekroon word. “Sorry Sam” is ’n verslag van sy vriendskap met ’n bruin teoloog en sy bewuswording hierdeur van die omvang van die apartheidsbeleid se onregte. Hy vertel van sy bruin kollega en vriend, Samuel Abrahams, wat onder die drakoniese apartheidsbewind verskeie kere verkleineer en geviktimiseer is en selfs in die tronk beland het. Aan die hand van hierdie menslike verhaal toon hy aan hoe apartheid inbreuk maak op die menswees van anderskleuriges en vra verskoning daarvoor, nie omdat hy persoonlik aandadig was nie maar omdat hy tog deel was van die stelsel. “Hemelpastei en navolging” behandel die verskil tussen dit wat mense sê en wat hulle doen. “Die son het vlerke” is ’n bundel met ’n keur uit sy rubrieke uit Die Burger. In 2001 wen “The material culture of the Bible” die Biblical Archaelogy Society Publication toekenning vir beste boek met betrekking tot die Ou Testament. Hierdie boek was onvoltooid met sy dood, maar word daarna deur Robert Carroll voltooi en uitgegee.
Ann-Margret
Ann-Margret (gebore 28 April 1941) is 'n Amerikaanse aktrise. Sy is bekend vir haar rolle in die rolprente Bye Bye Birdie (1963), Tommy (1975), The Cheap Detective (1978), en Grumpy Old Men (1993).
Lugpomp (sterrebeeld)
Die Lugpomp (Latyn: Antlia) is ’n sterrebeeld in die suidelike sterrehemel. Dit is die 18de eeu geskep en sy sterre is dof. Hy en sy omringende sterrebeelde is in die laat winter en lente in die suidelike hemelruim sigbaar. NGC 2997, ’n spriraalvormige sterrestelsel, en die Antlia-dwergsterrestelsel val binne sy grense.
Paasfees
Paasfees verwys ook na 'n seisoen in die kerkjaar, en duur vir vyftig dae, van Paassondag tot Pinksterdag. Dié tradisie van vyftig dae het sy oorspring in die tydperk tussen die Joodse feeste Pesach en Sjavuot. Daarbenewens verwys die Paaskring na een van die belangrikste periode van die liturgiese jaar, wat vanaf Aswoensdag tot Trinitatis, die Sondag ná Pinkster, streek.
Breëbekstrandloper
Die voël is die enigste spesie in die genus Limicola en dus 'n monotipiese takson.
Wurtziet
Naam
Dit is deur Charles Friedel in 1861 na die Franse chemikus Charles Adolphe Wurtz wat professor aan die Sorbonne was, genoem.
Galdrabók
Die Galdrabók (wat "Boek van Towerkuns" in Yslands beteken) is 'n boek wat teruggevoer word na die Renaissance in Ysland en bevat instruksies wat vermoedelik die gebruiker magiese vaardighede sal verleen. Die klein manuskrip beveel die leser om simboliese simbole te teken wat bekend staan as stokke. Daar word beweer dat elkeen van hierdie draaghoute 'n ander magiese korrektheid het. Hulle is gerig op beskerming, sukses, hulp met drome, ontdek die teorieë, die oorkom van vyande, wense maak, liefde bring, 'n mens deur storms vind en 'n veelvoud van ander gebruike gee. In totaal bevat die boek 47 towerspreuke en het hy verskeie verwysings na die gode van die Wikings.
Le Scaphandre et le Papillon
Le Scaphandre et le Papillon (Engels: The Diving Bell and the Butterfly) is 'n Frans-Amerikaanse (Franstalige) biografiese dramafilm uit 2007 onder regie van Julian Schnabel. Die verhaal is gebaseer op die gelyknamige outobiografiese boek deur Jean-Dominique Bauby. Dié voormalige joernalis van die tydskrif Elle het dit geskryf nadat hy op 43-jarige leeftyd as gevolg van 'n beroerte "ingeslote sindroom" opgedoen het, en alleen nog een oog kon beweeg.
Slag van die Goue Spore
Nasleep van die stryd
Die slag het spoedig bekend geword as die Slag van die Goue Spore, nadat 500 pare spore wat tydens die slag gebuit is aangebied is aan die nabygeleë kerk in Kortrijk. Na die Slag van Roosebeke in 1382 is die spore teruggeneem deur die Franse en Kortrijk ter vergelding geplunder deur Karel VI.
Kortrijk beskik oor verskeie monumente en 'n museum wat gewy is aan die stryd.
In Vlaamse kultuur en politiek
Belangstelling in die Middeleeuse geskiedenis het gedurende die 19de eeu in België sy opwagting gemaak, tesame met die opkoms van die Romantiek in die kuns en letterkunde. Volgens die historikus Jo Tollebeek is dit spoedig verbind met nasionalistiese ideale, omdat die Middeleeue " 'n tydperk was wat gekoppel kon word aan die belangrikste kontemporêre strewes" van romantiese nasionalisme.
Maagdeburg
Die Dertigjarige Oorlog
Op 20 Mei vanaf sewe uur soggens is die Alte Stadt (die geskiedkundige stadskern) en omliggende dorpe vir die eerste keer deur swaar geskut getref. Vanaf nege uur het keiserlike troepe onder bevel van Tilly en Gottfried Heinrich Graf zu Pappenheim na Maagdeburg opgeruk en die stad in die loop van die dag ingeneem. Die Maagdeburgse burgers is as voëlvry beskou, en tydens die verowering is 'n ongekende aantal gruweldade gepleeg wat rooftogte, verkragtings en moorde, waarby ook kinders en volwasse burgerlikes vermoor is, ingesluit. Selfs 'n aantal lede van die keiserlike troepe was ontsteld oor die omvang en aard van geweldpleging. Welvarende burgers is toegelaat om uit die stad te vlug nadat hulle hulself by keiserlike soldate vrygekoop het. Maagdeburg is vervolgens aan die brand gesteek waardeur nog meer inwoners hul lewens verloor het. Keiserlike troepe en Maagdeburgers het mekaar wedersyds daarvan beskuldig dat hulle vir die brandramp verantwoordelik sou wees.
Die oorlogshandelinge en plunderings het nog enkele dae voortgeduur. Die Maagdeburgse domkerk het as toevlugsoord vir tussen 2 000 en 4 000 mense gedien en was vir die keiserlike troepe die laaste taboe. Die keiserlike generaal Pappenheim het die aantal slagoffers in Maagdeburg op sowat 20 000 geraam. Op 25 Mei is 'n Rooms-Katolieke mis in die domkerk gehou. Pous Urbanus VII het op 24 Junie 'n brief opgestel waarin hy vol blydskap na die "uitwissing van die ketternes" verwys het. Vroeg in 1632 het keiserlike troepe die stad nogeens beset.
Italiaans
Oorgang van sintetiese tot analitiese konstruksies
Bron: Ursula Reutner/Sabine Schwarze: ''Geschichte der italienischen Sprache. Eine Einführung''. Tübingen: Narr Francke Attempto 2011, bl. 24
Toskane
Terwyl Latyn gedurende die Middeleeue die enigste medium vir enige vorm van wetenskaplike diskoers was, was Alighieri een van die eerste Italiaanse filosowe en geleerdes wat bereid was om aan Italiaans as gesproke moedertaal die status van selfstandige studieonderwerp toe te ken. Blykbaar het sy siening van Italiaans geleidelik verander. In een van sy vroeë werke, Vita nuova (1294), het hy nog daarvoor gepleit om die gebruik van die volkstaal tot liefdesliriek te beperk. Ook in die Convivio (1304−1307) beklemtoon hy steeds die ondergeskikte rol van Italiaans teenoor Latyn. Hierdie siening kontrasteer met die opinie oor die volkstaal wat hy in sy Latynse traktaat De vulgari eloquentia (1303−1304) vervat. Volgens hom is dit juis Italiaans se natuurlikheid wat dit verhewe maak bo Latyn. Geleerdes se refleksie oor hul eie moedertaal het algaande hulle belangstelling gewek vir taalgeskiedenis en taalkundige verandering.
Venesië
Ook was Venesiane meer behoudend in die omgang met Latyn as uit die antieke tydperk oorgeërfde skryftaal. Latyn het hierdie funksie nog tot omstreeks 1500 vervul – met 'n aanvanklike neiging om vir geskrewe kommunikasievorme Latyn en vir mondelinge die inheemse koinē of algemene volkstaal te gebruik. Geleidelik het Venesiaans dieselfde status begin vervul soos Latyn, en so is daar 'n betreklik omvangryke korpus van Venesiaanse tekste uit verskillende vakgebiede.
Venesiane se taalkundige pragmatisme en onverskilligheid teen enige vorm van konsekwente taalbeleid het daartoe bygedra dat vanaf omstreeks 1500, net soos elders in Italië, die Toskaans-gebaseerde Italiaanse standaardskryftaal de facto as die voorkeurmedium van wetgewing en die meeste ander vorme van geskrewe kommunikasie in Venesië aanvaar is.
Axinyssa
Axinyssa is 'n genus van sponsdiere uit die klas van die Demospongiae (gewone sponse).
Japie Maré
duimnael|links|220px|Japie Maré (regs) en sy medestudent aan die [[Teologiese Skool Burgersdorp Petrus Lion Cachet.]]
Kmdt. Jacob Philippus (Japie) Maré (Eendracht, distrik Heidelberg, Transvaal, 14 Junie 1878 – Machadodorp, Transvaal, 11 Februarie 1902) was ’n student aan die Teologiese Skool Burgersdorp ten tyde van sy dood weens wonde wat hy opgedoen het tydens die Tweede Vryheidsoorlog.
Pleknaamsveranderinge in Namibië
Hier volg 'n lys van plekke in Namibië waarvan die name verander is:
Moeraseik
Die Moeraseik (Quercus palustris) is 'n tipe eikeboom wat inheems in Noord-Amerika voorkom. Die boom is bladwisselend en word algemeen in Suid-Afrikaanse tuine aangetref.
2010 Duitse Grand Prix
Die 2010 Formule Een Duitse Grand Prix het op 25 Julie 2010 op die Hockenheim-renbaan in Duitsland plaasgevind. Dit was die elfde wedren van die kampioenskapseisoen.
Susan Anspach
Susan Anspach (23 November 1942 – 2 April 2018) was 'n Amerikaanse aktrise. Sy is bekend vir haar rolle in die rolprente Five Easy Pieces (1970), Play It Again, Sam (1972), Blume in Love (1973), en Montenegro (1981).
Bakeriet
Geskiedenis
Dit is die eerste keer in 1903 beskryf waar dit voorkom in die Corkscrew Canyonmyn van die Black Mountains, Death Valley Nasionale Park, Kalifornië, VSA. Dit is vernoem na Richard C. Baker, 'n direkteur van die Pacific Coast Borax Company.
Wonderboomlughawe
Die Wonderboomlughawe lê sowat 8 km noordoos van die stadsgebied van Pretoria. Daar is tans 'n opknappingsproses aan die gang en die aanloopbaan word ook verleng - alhoewel die omgewingsimpakstudie wat in 2004 gedoen is, gewys het dat die geraasbesoedeling reeds hoog is. Die projek om die aanloopbaan te verleng is destyds afgekeur omdat die geraas van nog meer (en nog groter) vliegtuie die omgewing sou aftakel.
Ongelukke en insidente
Op 24 Augustus 1998 het 'n Aero Modifications International DC-3-65TP (registrasienommer ZS-NKK) van "Speed ​​Service Couriers" tydens opstyging neergestort. Die vliegtuig het instandhouding ondergaan en die hoogteroer is per abuis in die volle neus-op posisie gelaat. Die vlieënier het versuim om alle voorvlugprosedures uit te voer en het nie kennis geneem van die posisie van die hoogteroer nie. Een van die twee bemanningslede is dood. Die vliegtuig was op 'n posvlug onderweg na Durban Internasionale Lughawe.
Geskiedenis van Afghanistan
Die Pasjtoe-taal wat vandag in Afghanistan gepraat word, is een van die Oosterse Irannese tale. Elena E. Kuz'mina argumenteer dat die tente van Irannesesprekende nomades van Afghanistan uit die ligte oppervlaktehuise van die Eurasiese steppergordel in die Bronstydperk ontwikkel het.
Geskiedenis tot die negentiende eeu
Die land se geskiedenis begin reeds ongeveer 25 eeue gelede. Die gebied van Afghanistan was in die antieke tye belangrik vanweë handelsroetes wat Indië en Sentraal-Asië met mekaar verbind het. Van die sesde eeu vC af is dit in 'n reeks buitelandse ryke geïnkorporeer tot die agttiende eeu nC toe dit as 'n verenigde koninkryk na vore getree het.
Magstryde en rebellies
Laat in 1979 en vroeg in 1980 val die Sowjetunie Afghanistan met duisende troepe binne − vir 'n oorlog wat die Russe duur te staan sou kom. Hul gesofistikeerde oorlogstuig word uitgekanselleer deur die guerrilla-taktieke van die weerstandsbeweging, wat die land en sy terrein ken asof dit 'n deel van hulle is.
Suid-Afrikaanse pond
Op daardie stadium was slegs die Kaap die Goeie Hoop 'n Britse gebied en het die pond die Nederlandse gulden vervang. Soos tyd verloop het, het alle Britse gebiede in Suidelike Afrika die pond begin gebruik.
Goed vore
In die afgeleë dele van die binneland en aan die Oosgrens was daar feitlik voortdurend 'n tekort aan geld om mee te betaal. Daar het die gebruik mettertyd ontstaan om selfs vir die kleinste bedrae geld note of wissels uit te reik, wat ook in die omgang as goed vore of Goodfors bekend gestaan het. In Natal en in die twee Boererepublieke is later ook van hierdie soort betaling gebruik gemaak.
Transvaalse veldponde
'n Hewige ekonomiese en politieke stryd het ontstaan oor die vraag of Suid-Afrika die Britse stap moes volg. Hoewel die Regering die goudstandaard wou handhaaf, het verskeie probleme - soos ŉ spekulatiewe uitvloei van kapitaal uit die Unie en die druk van 'n swaar depressie - hom gedwing om in Desember 1932 die vaste waardeverhouding tussen goud en Suid-Afrikaanse geld te laat vaar. Die beleid is toe toegepas om die waarde van die Suid-Afrikaanse pond op dieselfde vlak as die van die Britse pond te handhaaf.
Hoewel die Suid-Afrikaanse pond tevore al onafhanklik was en nie formeel aan die Britse pond gekoppel was nie, het die selfstandigheid van die Suid-Afrikaanse geldeenheid duideliker geblyk toe Suid-Afrika in 1961 'n desimale stelsel aanvaar het en die naam rand aan sy nuwe geldeenheid gegee het. Die rand, onderverdeel in 100 sente, is gelyk gestel aan 10 S.A. sjielings. Suid-Afrika het selfs nadat hy uit die Statebond getree en 'n republiek geword het, lid van die sterlinggebied gebly. Hierdie gebied het sekere gemeenskaplike geldreëlings, wat o.m. ten doel het om die vloei van kapitaal en goedere tussen lidlande makliker te laat geskied as met buitestaanders.
Tilla Diedericks
Lewe en werk
Vanaf 1980 tot 2002 besit sy haar eie dramaskool in Brackenfell in Kaapstad (die Brackenfell Spraak en Dramaskool), terwyl sy televisiewerk, radiowerk (onder andere in die radiovervolgverhaal Die kollig) en oorklankingswerk doen. In hierdie tyd doen sy werk vir die Kaapse Raad vir Uitvoerende Kunste (KRUIK) en bied onder andere ’n biblioteek-toerprogram in Wes-Kaapland aan, waar sy saam met Diane Wilson opvoerings in dorpe soos Hermanus, Langebaan, De Doorns en Piketberg doen. As regisseur hanteer sy verskeie opvoerings en word onder andere as beste regisseur aangewys vir die toneelstukke Dis nou te laat en Wit leuens en swart dade in onderskeidelik die landwye ATKV-kompetisie en die Vishoek Toneelfees. Na sluiting van haar dramaskool doseer sy drama aan Curro Private School en later Hoërskool Tygerberg, terwyl sy steeds private klasse gee, onder andere vir leerlinge van Laerskool Gene Louw. As drama-beoordelaar tree sy op by eisteddfods, onder andere by die 2014 George Loerie-eisteddfod en die 2015 Calvinia-eisteddfod en die 2016 Mosselbaai-eisteddfod. In 2002 tree sy op by Woordfees op Stellenbosch, waar sy van haar eie gedigte voorlees. Van haar artikels verskyn op LitNet, waar sy onder andere haar oorsese reis na Thailand beskryf. Sy bly in Brackenfell in die Kaap.
Projek X: Vreemdelinge
Intrige
Die vaalseun, Phillip Breytenbach, se pa, Majoor Henk Breytenbach, word uit sy pos as meganiese ingenieur in die Lugmag te Koperberg, 'n myndorpie in die Noordelike Provinsie, ontslaan. Na 'n insident by die werk het hy al meer by biblioteke "ingetrek", oorsese tydskrifte bestel en intensiewe navorsing oor Vreemde vlieënde voorwerpe begin doen. Hy het sy afsprake begin vergeet en die verhoudinge met die mense rondom hom begin verwaarloos. Sedert sy skorsing het Henk paranoïes begin raak en die huis se veiligheid opgeskerp. Die aand voor die onderhoud met 'n joernalis word Henk ontvoer, nadat hy uit die huis bars tydens 'n rusie tussen hom en sy vrou oor die bure met volksvreemde vanne (wat wel Afrikaans kan praat), wat hy as spioene beskou. Die nuwe bure het op dieselfde dag as Henk se verdwyning langsaan ingetrek – die Calaghas. By die onderhoud om 11:00 die volgende dag sou hy die regering se betrokkenheid by ruimtewesens met bewyse openbaar maak.
'n Dag ná die verdwyning van Henk word Phillip se moeder, Grace, siek van 'n onbekende virus en beland in 'n koma. By die skool is personeellêers om twee-uur die oggend gesteel – dit het afskrifte bevat van die personeel se identiteitsdokumente, rybewys, aansoekvorm vir 'n onderwyspos, verwysings, ensomeer.
Die binnekringpolitiek
Na geslaagde ekspedisies met die Pathfinder in 2007 is 'n aardkolonie op Mars gevestig. By die pole is Marsbewoners ontdek wat reeds besig was om water te ontgin deur mynbou. Hierdie bewoners is humanoïedes, masjiene met plastiekvelle en 'n onafhanklike intellek. Die water word na die Qwa se tuisplaneet 22 ½ ligjare van die aarde af gestuur, om daar geskei te word om waterstof as brandstof te skep. Die suurstof word in die atmosfeer vrygestel.
IJsselhunten
IJsselhunten is 'n nedersetting in die munisipaliteit Oude IJsselstreek in die provinsie Gelderland in Nederland.
Himenium
Die himenium is die sporevormende laag selle op die himenofoor van ‘n swam. Hier ontwikkel die selle tot sporesakkies om spore te kan voortbring. In sommige spesies verander alle selle in die himenium in basidia of asci; in andere spesies verander ‘n deel van die selle in steriele selle soos die sistidia (in Basidiomycetes) of parafises (in Pezizomycotina). Hierdie selle is vaak kenmerkend by die mikroskopiese identifikasie. Die subhimenium bestaan uit die draende swamdraad waaruit die selle van die himenium groei. Die himenoforiese trama wat die merendeel van die himenofoor uitmaak, bevind hom daaronder. De posisie van die himenium is tradisioneel die eerste kenmerk wat gebruik word in die klassifikasie en identifikasie van paddastoele.
Silwerboom
Die silwerboom (Leucadendron argenteum) is 'n boom wat vinnig groei en gewild is as 'n sierboom. Die boom het syagtige, silwergrys blare terwyl die manlike blomme appelkooskleurig en die vroulike blomme silweragtige keëls is. Die boom verkies vol son en matige water om te groei. Die blomtyd is in Augustus tot September. Die silwerboom is een van die provinsie Wes-Kaap, Suid-Afrika se amptelike simbole waar dit endemies is. Die plant se FSA-nommer is 77.
Harry Hill
Harry Hill (gebore 1 Oktober 1964) is 'n Engelse skrywer, akteur, en vervaardiger. Hy is bekend vir sy rolle in die rolprent The Harry Hill Movie (2013) en in die televisiereekse TV Burp (2001) en Little Crackers (2010).
Pick n Pay
Pick n Pay is die tweede grootste supermarkkettingwinkelgroep in Suid-Afrika, gestig in 1967. Daar is ook takke in ander streke van Suider-Afrika, soos Botswana, Mosambiek, Zambië, Zimbabwe, Lesotho, Namibië en Mauritius; en daar is beplan om nog een te open in Malawi. Die stigter van die ketting was Jack Goldin, wat in Obeliai Litaue gebore is, maar na Suid-Afrika gevlug het toe die Nazi's sy dorp binnegeval het. Raymond Ackerman het aanvanklik drie Pick n Pay supermarkte (in Kaapstad) van Goldin gekoop, en die groep oor dekades reusagtig uitgebrei. Hy het as uitvoerende voorsitter gedien tot en met sy aftrede in 2010. Sy oudste seun, Gareth, is die huidige voorsitter.
Goggomobil
Glas
Hans Glas GmbH is 'n voormalige Duitse motormaatskappy, wat in Dingolfing gebaseer was. Glas was oorspronklik 'n vervaardiger van plaasmasjinerie, en het ontwikkel tot 'n vervaardiger van bromponies en mettertyd ook motors. BMW het die firma in 1966 aangekoop, hoofsaaklik om toegang tot Glas se patente te verkry, aangesien hulle die eerste was om 'n tydreëlband te gebruik vir 'n oorhoofse nokas in 'n motoraanwending.
Junkers Ju 87
Tipes
Die Stuka-eenhede is baie deur die Duitse propaganda-vermoeëns, in propaganda gebruik.
Gunningjanfrederik
Die Gunningjanfrederik (Sheppardia gunningi) is 'n klein voël wat voorkom in die ooste van Afrika van Kenia tot Mosambiek, en is vernoem na J. W. B. Gunning.
Heuglinjanfrederik
Die voël se natuurlike habitatte is sub-tropiese of tropiese droë woude en vogtige savanne. In Engels staan die voël bekend as die White-browed robin-chat
Beratón
Beratón is 'n munisipaliteit in die provinsie Soria in die Spaanse outonome gebied Kastilië en León.
Wapenveld
Wapenveld is 'n nedersetting in die munisipaliteit Heerde in die provinsie Gelderland in Nederland.
Roemenië
Roemenië (Roemeens: România, [romɨˈni.a], ) is 'n land in Sentraal- en Suidoos-Europa. Dit beslaan 'n oppervlakte van 238 397 km² en het 'n bevolking van 19 401 658 in 2019 gehad. Roemenië grens in die noordweste aan Hongarye, in die noordooste aan Moldowa, in die noorde aan Oekraïne, in die ooste aan die Swartsee, in die suide aan Bulgarye en in die suidweste aan Serwië. Die Romaanstalige Roemenië is omring deur Slawiestalige lande. Die hoofstad en grootste stad is Boekarest. Roemenië is ryk aan kultuur en natuurskoon. Die Donaurivier vloei in die Swartsee en vorm die Donaudelta, 'n Unesco-wêrelderfenisgebied weens sy biodiversiteit. Die Karpateberge oorheers die sentrum van die land.
Dasiërs en Romeine
In 513 v.C. is verskeie stamme van die Getes noord van die Donau verslaan deur die Persiese keiser Darius die Grote in sy veldtog teen die Skithiërs (Herodotus IV.93). Die Getes, net soos die Dasiërs wat in dieselfde omgewing gewoon het, was 'n Thrakiese volk. Sommige sien die Geto-Dasiërs as 'n enkellopende volk. Ná 'n halwe millennium is die Geto-Daciërs onder leiding van Decebalus verslaan deur die Romeinse Ryk onder leiding van keiser Trajanus. Hy het twee veldtogte tussen 101 en 106 n.C. nodig gehad om hulle te verslaan. Die gebied het die status gekry van 'n Romeinse provinsie met die naam Dacia (Dacia Traiana). Trajanus se Kolom op die forum in Rome is in herinnering aan hierdie oorwinning opgerig. Dacië het 'n hoogtepunt bereik tydens die regering van Boerebista omstreeks 80 v.C.
Die Romeine het 'n georganiseerde kolonisasiebeleid gevolg en die inwoners van die provinsie het 'n lang tydperk van vrede en voorspoed in die tweede eeu geniet. Geleerdes wat die Daco-Romeinse kontinuïteitsteorie aanvaar – een van die belangrikste teorieë oor die oorsprong van die Roemeniërs – sê dat die saamwoon van die inheemse Dasiërs en die Romeinse koloniste in Romeinse Dacia die eerste fase van die Roemene se etnogenese was. Die Gotiese en Karpatiese invalle tussen 238–269 (vanaf die begin van die Romeinse krisis van die derde eeu tot die Slag van Naissus) het die Romeinse Ryk uiteindelik gedwing om afstand te doen van Dacia.
Walter Bedell Smith
Generaal Walter Bedell "Beetle" Smith (5 Oktober 1895 - 9 Augustus 1961) was 'n senior offisier van die Amerikaanse weermag wat gedien het as stafhoof van generaal Dwight D. Eisenhower by die hoofkantoor van die Allied Forces (AFHQ) tydens die Tunisië-veldtog en die Geallieerde inval in Italië in 1943 tydens die Tweede Wêreldoorlog. Hy was die stafhoof van Eisenhower by die Allied Expeditionary Force (Allied Expeditionary Force) van die Hoogste Hoofkwartier (SHAEF) in die veldtog in Wes-Europa van 1944 tot 1945.
Na die Tweede Wêreldoorlog dien hy van 1946 tot 1948 as die Amerikaanse ambassadeur in die Sowjetunie. Toe word Smith in 1950 die direkteur van die sentrale intelligensie, die hoof van die Central Intelligence Agency (CIA) en ander intelligensie-agentskappe in die Verenigde State. Smith het die CIA herorganiseer, die struktuur en die missie daarvan herdefinieer, en hy het dit 'n nuwe sin van doel gegee. Hy het die CIA die arm van die regering gemaak wat hoofsaaklik vir geheime operasies verantwoordelik was. Hy het die CIA in 1953 verlaat om 'n Staatssekretaris van Buitelandse Sake te word. Nadat hy in 1954 uit die Staatsdepartement uitgetree het, het hy die Eisenhower-administrasie vir 'n aantal jare voortgesit tot sy aftrede en sy dood in 1961.
Roemenië
Van die Verenigde Prinsdom na die Koninkryk Roemenië
Cuza se toenemende outoritarisme het gelei tot sy ondergang in 1866 deur 'n groot koalisie van konserwatiewe en liberale radikale.
Ná die Tweede Wêreldoorlog
Terwyl die Rooi Leër se troepe in die land gestasioneer was, is in 1946 verkiesings gehou. Die kommuniste het 80% van die stemme gekry, maar dit was die gevolg van stemmanipulasie. Koning Michael moes weens druk van die kommuniste (en die Rooi Leër) van sy troon afstand doen. Hy het die land verlaat, wat dadelik tot 'n volksrepubliek verklaar is. Die kommunis Gheorghe Gheorghiu-Dej het aan bewind gekom.
Aardperd (astrologie)
Volgens die Chinese kalender kom so ’n verbinding elke 60 jaar voor. Die laaste Aardperdjaar het in 1978 begin en volgens die Gregoriaanse kalender het dit geduur van 7 Februarie 1978 tot 27 Januarie 1979.
Rosario
Rosario groei tot 'n stad
Die provinsie Santa Fe het sterk onder die burgeroorlog gely wat ná 1820 in Argentinië gewoed het. As gevolg hiervan was die bevolkingsgroei stadig; Rosario was 'n klein nedersetting langs die pad van Santa Fe na Buenos Aires. In 1823 is dit amptelik tot dorp verklaar (Spaans: Ilustre y Fiel Villa del Rosario). Charles Darwin, wat in 1832 deur die gebied gereis het, het Rosario reeds as 'n "Groot dorp" met sowat 2 000 inwoners beskryf. In 1841 is die plaaslike hawe volgens 'n dekreet van die caudillo en goewerneur van Buenos AIres, Juan Manuel de Rosas, vir die buitelandse handel gesluit nadat nie-Argentynse skepe nie meer op die Paraná- en Paraguay-riviere toegelaat is nie.
Kommunikasie en mediabedryf
Die belangrikste dagblaaie in Rosario is La Capital (die oudste Argentynse koertant wat nog steeds uitgegee word en in 1867 gestig is), Rosario/12 (gestig in 1991) en El Ciudadano & la Región (gestig in 1999).
Nederlands-Suid-Afrikaanse Spoorwegmaatskappy
Dit het dieselfde 3 voet 6 duim (1067 mm) breë spoor van albei die naburige Kaapse Regeringspoorweë en Natalse Regeringspoorweë gebruik. Behalwe die Randtrem, is al die spoorlyne enkelspoorlyne.
Spoorlyne
Van die begin af is al NZASM se spoorlyne met 'n spoorbreedte van 1067 mm (Kaapspoorbreedte) gebou.
ZAR streek
Die Nederlandse firma van Hattum & Kie bou die spoorlyn deur die laeveld. Werk op die Komatirivierbrug, 2,8 km vanaf die grens, begin in Mei 1890. Op die 14 Mei 1891 kom die brug in gebruik en daarmee is dit moontlik om spoorstawe ensovoorts na die bouterrein te vervoer. In vergelyking met spoorlynbou op die Hoëveld, vorder die bou van die Oosterlijn baie stadig. Dit duur 'n jaar om Nelspruit (116 km van die grens af) te bereik. Tussen die grens en Nelspruit moet die spoorlyn 530 m styg en werknemers doen malaria op. Omdat die spoorlyn 'n riviervallei volg, moet baie stegies gesny word en walle en brûe gebou word. Die trajek tussen Nelspruit en Waterval-Onder is slegs 87 km lank, maar die spoorlyn styg tog met 551 m.
Op 1 Januarie 1893 kom die Zuiderlijn vanaf Pretoria na die Kaapkolonie in diens en dit is moontlik om die bou van die westerlike einde van die Oosterlijn te begin. Dit duur sewentien maande voordat die 20 km stuk tussen Pretoria en Eerste Fabrieke in diens kom. Op 15 Oktober 1894 word die spoor tussen Bronkhorstspruit en Pretoria in diens gestel.
De Waterkant
De Waterkant is tipies 'n gesogte adres vir jong professionele mense, die bo-klas gay en lesbiese gemeenskap en nisrestaurante en kleinhandelaars.
Afgeleide
Teoretiese afleiding
Ons kan x^n skryf as x {}x^{n-1}, en daar die produkreël toepas:. Verder weet ons dat f'(x^2)=2x (basisstap).
want, uit die somdefinisie van \exp(x).
Hoërorde afgeleides
As f'  ook differensieerbaar is, dan is dit moontlik om hiervan die afgeleide f te bepaal. Dié word dan die tweede orde afgeleide genoem, of kortweg tweede afgeleide van f. Selfs hoërorde afgeleides kom voor. Die ne afgeleide word dikwels aangedui met f (n).
NG gemeente Peddie
duimnael|links|300px|In die loop van die sewentiger- en tagtigerjare het talle NG gemeentes gesluit wat deels of heeltemal in die omliggende tuislande geleë was: Butterworth, [[NG gemeente Pondoland|Pondoland, Du Plessis, Greykerk, Alice, Komga en Peddie.]] duimnael|regs|170px|Ds. [[W.A. Joubert, eerste leraar van Victoria en Peddie van 1872 tot 1878.]] duimnael|regs|170px|Ds. B.B. Keet, tweede leraar van Victoria en Peddie van 1879 tot 1898. duimnael|170px|Ds. J.P. Kriel, leraar Victoria en Peddie van 1898 tot 1920. Peddie-lidmate het eers ná sy vertrek begin werk vir 'n afsonderlike gemeente omdat daar tussen hulle en ds. Kriel 'n sterk liefdesband bestaan het.
Stigting van gemeente Victoria en Peddie
duimnael|regs|300px|Peddie se NG kerkgebou is in 1874 onder leiding van ds. [[W.A. Joubert opgerig en ingewy en in 1904 vergroot.]]
Wamel
Wamel is 'n dorp in die munisipaliteit West Maas en Waal in die provinsie Gelderland in Nederland.
NG gemeente Peddie
Stigting van die gemeente Peddie
Aanvanklik het dit geblyk dat die strydbyl tussen die twee dele begrawe is. Op 16 April 1921 besluit die gesamentlike kerkraad dat die versoeke van Peddie toegestaan word. Die geldelike verpligtinge is as volg aanvaar: Elke deel betaal die helfte van die predikant se salaris, elke deel sorg vir instandhouding van hul eie kerkgebou en Peddie betaal ook 'n derde van die uitgawes wat aan die pastorie verbonde was. Albei partye was in hul skik met die ooreenkoms. Daarop het die hele kerkraad die volgende leraar, ds. J.H. Malherbe, beroep.
Eerste leraar
Die godsdiensverslag van 1927 was minder bemoedigend. Die kerk was steeds vol op Kerksondae, maar andersins betreklik leeg. Die gemeente was nog nie gewoond daaraan om op Goeie Vrydag en Kersfees kerk toe te kom nie. Die eerste Dingaansfees is op 16 Desember 1925 gehou.
Inlywing
Soos die geval met die amper al die ander gemeentes in die Oos-Kaapse grensgebied wat deels of heeltemal binne die latere tuislande van Ciskei en Transkei geval het, het Peddie 'n stadige dood gesterf tot dit uiteindelik ingelyf is by King William's Town.
Greykerk is op 11 Desember 1983 by die NG gemeente Fort Beaufort ingelyf. Dieselfde lot het die NG gemeentes Pondoland (ingelyf by Kokstad), Du Plessis (ingelyf by Indwe), Komga (ingelyf by Stutterheim) en Alice (ook ingelyf by Fort Beaufort) getref.
FIFA Sokker-Konfederasiebeker in 2003
Die FIFA Sokker-Konfederasiebeker in 2003 (Frans: Coupe des Confédérations 2003; Engels: FIFA Confederations Cup) is van 18 tot 29 Junie 2003 in Frankryk aangebied. Dit was die vierde sokker-konfederasiebeker wat onder FIFA se vaandel aangebied is. Die eerste twee toernooie in 1992 en 1995 is onder die naam Koning Fahd-beker aangebied en terugwerkend deur FIFA as Sokker-Konfederasiebekertoernooie erken.
Toewysing
Voor die sperdatum op 1 Mei 2002 is vyf bie ingedien. Australië, Portugal en die Verenigde State het enkelbie ingedien, terwyl Suid-Afrika en Egipte asook Frankryk en Switserland saamgespan het. Die Frans-Switserse span is nooit gerealiseer nie.
Uitklopfase
Die wenner en naaswenner van elk van die groepe het na die uitklopfase deurgedring. Groepwenners het teen naaswenners in ander groepe in die halfeindstryde gespeel met die wenner van Groep A wat teen die naaswenner van Groep B en die wenner van Groep B wat teen die naaswenner van Groep A gespeel het. Spanne van dieselfde groep sou dus eers weer in óf die klein finale óf die eindstryd kon ontmoet het.
E.K.M. Dido
E.K.M. Dido is ’n Afrikaanse skrywer en dosent in verpleegkunde aan die Wes-Kaap Verpleegkollege.
Lewe en werk
Elsie Katie Maria Dido is in 1951 op Tsomo in die Transkei gebore as die oudste dogter en die derde oudste van twaalf kinders. Haar moedertaal is Afrikaans, maar as kind leer sy ook Xhosa en Engels vlot praat. Die skooltjie in Tsomo bied klas net tot standerd vier. Ná standerd vier is sy na die sendingskool op Cofimvaba vir standerds vyf tot sewe en slaag dan standerd agt aan die Rooms-Katolieke kosskool op Cradock. Hierna moet sy noodgedwonge die skool verlaat om te help met finansiële bystand vir die res van die familie. Sy kies verpleging as beroep en voltooi haar basiese drie jaar opleiding en diploma in Kimberley. Daarna gaan sy in 1972 na Kaapstad, waar sy aanvullende diplomas in verloskunde, kraamversorging en psigiatrie behaal en per korrespondensie in 1983 ook haar matriek suksesvol aflê. Uiteindelik behaal sy ’n B.Cur.-graad in verpleegkunde deur die Universiteit van Suid-Afrika. Intussen trou sy, maar skei na ’n huwelik van nege jaar, waaruit haar dogter Vereena gebore word.
Abdel Fattah el-Sisi
As Minister van Verdediging en uiteindelik hoof-opperbevelhebber van die Egiptiese weermag, was Sisi betrokke by die militêre staatsgreep wat Morsi op 3 Julie 2013 uit sy amp onthef het, na aanleiding van Junie 2013 se Egiptiese betogings, 'n rewolusie genoem deur sy voorstanders. Hy het die Egiptiese Grondwet van 2012 ontbind en saam met toonaangewende opposisie- en godsdienstige figure 'n nuwe politieke padkaart voorgestel, wat die stemming vir 'n nuwe grondwet en nuwe parlements- en presidentsverkiesings insluit. Morsi is vervang deur 'n tussentydse president, Adly Mansour, wat 'n nuwe kabinet aangestel het. Die tussentydse regering het die Moslem-broederskap en die Islamitiese ondersteuners in die daaropvolgende maande, en later op sekere liberale teenstanders van die post-Morsi-regering, gekraak. Op 14 Augustus 2013 het die polisie die Rabaa-bloedbad in Augustus 2013 uitgevoer, met honderde burgerlikes dood en duisende gewond, wat tot internasionale kritiek gelei het.
Mielie
Mielies is 'n graangewas wat oorspronklik in Meso-Amerika verbou is, en daarna oor die Amerikaanse kontinente en ook die res van die wêreld versprei het. Mielies is Suid-Afrika se vernaamste landbouproduk en, soos in die meeste ander Afrikalande, ook die land se stapelvoedsel.
Gebruike
Mielies word vandag vir verskeie doeleindes geplant. In die VSA en Kanada word mielies hoofsaaklik vir veevoer gebruik. Benewens gebruik as graan- en ontbytkosse, word dit ook tot industriële produkte soos papier, gom, tekstielware, metanol en etanol verwerk. Die proses om laasgenoemde 2 neweprodukte as brandstof te gebruik, is reeds in lande soos Brasilië van stapel gestuur. Wanneer reg behandel kan tot stroop uit 'n mielie getap word, selfs graanwhiskey word van die veelsydige plant gemaak.
Verbouing
Die saad word direk na die eerste somerreëns, gewoonlik in Oktober, geplant en die mielies word 5 tot 6 maande later geoes. Voorheen was slegs 'n klein hoeveelheid mielies in Suid-Afrika onder besproeiing verbou, maar sedert die oprigting van spilpuntbesproeiing langs riviere met voldoende water is dit 'n gewilde en suksesvolle verbouingsmetode. Wanneer mielies wel besproei word, word dit baie digter geplant en kry dit meer water en kunsmis as droëlandmielies. 'n Groter plantdigtheid word ook toegepas wanneer die gewas uitsluitend vir kuilvoer gekweek word.